पुलिस ने कहा- बुर्कटाउन सुरक्षित नहीं है, लोगों को एयरलिफ्ट किया जा रहा
Queensland floods, Australia police say Burketown ‘not safe’ as dozens airlifted out, ऑस्ट्रेलिया के कई इलाकों में बारिश के बाद बाढ़, पुलिस ने कहा- बुर्कटाउन सुरक्षित नहीं है, लोगों को एयरलिफ्ट किया जा रहा
ऑस्ट्रेलिया का क्वींसलैंड राज्य भारी बारिश के चलते बाढ़ से जूझ रहा है। इसके चलते कई लोग बेघर हो गए हैं। पुलिस के अधिकारियों ने शनिवार को कहा कि क्वींसलैंड से उत्तर-पश्चिम में स्थित बुर्कटाउन सुरक्षित नहीं हैं। रविवार को स्थिति और बिगड़ सकती है। ऐसे में स्थानीय लोगों को खासतौर पर बुजुग्रों और बच्चों को अपना घर छोड़ने का आदेश दिया है। बचावकर्मी लोगों को सुरक्षित स्थानों पर शिफ्ट कर रहे हैं। 
बुर्कटाउन में खाड़ी देशों के करीब 90 लोग रहते हैं। शुक्रवार को इन लोगों को अपना सामान पैक कर तैयार रहने को कहा गया था। इसके बाद 25 बुजुर्ग और बीमार लोगों के अलावा 18 बच्चों को उनके माता-पिता के साथ एयरलिफ्ट किया गया। शनिवार को शहर की बिजली भी काट दी गई थी। काउंसिल ने कहा कि जहां बुर्कटाउन समुदाय के लोग रहते हैं, वहां लगातार पानी भर रहा है। लोगों की सुरक्षा हमारे लिए सबसे ऊपर है, उसने शनिवार को इलाका खाली करने की अपील की गई। 
राज्य के बड़े हिस्से में शनिवार को बाढ़ की चेतावनी जारी की गई थी। पुलिस बुर्केटाउन शहर की स्थिति को लेकर ज्यादा परेशान है। बुर्केटाउन की अल्बर्ट नदी पहले से ही 2011 के रिकॉर्ड 6.78 मीटर की बाढ़ को पार कर चुकी है। मौसम विभाग का कहना है कि कारपेंटारिया समुदाय की खाड़ी में पानी रविवार तक अपने उच्चतम स्तर तक पहुंच जाएगा।
मौसम विज्ञान ब्यूरो ने शनिवार को भारी बारिश की आशंका जताई है। बुर्केटाउन में गुरुवार और शुक्रवार को 293 मिमी बारिश के बाद बाढ़ आई थी। पुलिस दक्षिण में माउंट ईसा के खनन शहर से भी लोगों को एयरलिफ्ट कर रही है। मीडिया रिपोर्ट्स के मुताबिक बुर्कटाउन के दक्षिण में स्थित ग्रेगरी शहर में बाढ़ के हालात का पता नहीं चल पा रहा है। अधिकारियों का कहना है कि इलाके के लोगों से संपर्क नहीं हो पा रहा है। 